જમ્મુ : જમ્મુમાં એક હાઇ પ્રોફાઇલ સેક્સ રેકેટનો પર્દાફાશ થયો છે. આ ખુલાસો 15 વર્ષની એક છોકરીની ધરપકડ બાદ થયો છે. પ્રાપ્ત વિગતાનુસાર આ સેક્સ રેકેટમાં મોટા ઉદ્યોગપતિઓનાં નામ પણ ખુલ્યા છે. આ રેકેટનાં મુળ ખુબ ઉંડા હોવાનો પણ પોલીસનો દાવો છે. સમાચાર પત્ર ગ્રેટર કાશ્મીરનાં રિપોર્ટ અનુસાર યુવતિએ કબુલાત કરી હતી કે તેને આ ધંધામાં જબરદસ્તી ધકેલવામાં આવી હતી. છોકરીની પઠાણકોટ ખાતેથી ધરપકડ કરવામાં આવી હતી. છોકરીએ આ રેકેટમાં 30 લોકો સંડોવાયેલા હોવાની જાણકારી આપી હતી અને તેનાં નામ પણ જણાવ્યા હતા. પુછપરછ બાદ આ છોકરીને તેનાં પરિવારને સોંપી દેવામાં આવી હતી.